Huham Neimi Ttongkam - Chinland Today Media\nJune 23, 2009 11:07 am·0 comments\n1 Korin. 1:18-25\nThuthangttha hi ka zahpi hrimhrim lo: ziangahtile a zumtu hmuah-hmuah rundamnak an ngahnak dingah Pathian ih huham a si. A hmaisa ah Judah mi hrangah a si ih Gentile mi hrang khal ah a si ve. – Rom 1:16\nBaibal zirhtu Lehman Strauss cu a nolai ah Pathian Ttongkam ih hmual neihnak in Khrih zumtu ah a cang. A fala nu ih forhnak ruangah Rom 3:23; 5:8 le 10:13 a siar. A sualnak thei aw in a ttap ih Khrih zumtu ah a cang. A fapa Richard kum (7) a si tikah rundamnak ziangti’n ka ngah ding tiah a pa a sut. A siar dahmi Baibal caang siar dingin a sim ih a fapa khal zumtu ah a cangih nehhnu ah Pastor a cang.\nPathian Ttongkam cu hmual a nei. Pathian in a hmaisabik ttongkam in tleunak a tuah (Seem. 1:3). Abraham hnenah thukamnak a ttong (17:15-19) ih kum 90 a si zomi a nupi Sarah in fa a vun (21:1-2). Tusan khalah Pathian cu hmual neizet in a ttong ih a theitu le thuthangttha a zumtu pawl cu rundamnak an ngah (Rom 1:16).\nA si, Khrih ih ttongkam le thinglamtah parih runnak hna a ttuannak in mi pakhat ih nunnak lamzin a thlengh thei. Na duhdawtmi le kum tampi thla na cam sakmi ih thinlung sung thlenghter theinak huham a nei.\nCuhrangah mikip hnenah tettikhaan cawl hrimhrim hlah aw. Na nitin nun ah thlacam ringring awla thuthangttha midang thawn hlawm aw uh. Cumi cu huham neimi ttongkam a si.\nLungawinak thu cu simsin uh,\nMangbangza nunnak Thu;\nMi hmuahhmuah hrangah remnak a um,\nMangbangza nunnak Thu.\nKa ttongmi in mi hnenah hmual a nei,\nPathian Ttongkam in mi ruun theinak huham a nei.


Pathian cu Siangpahrang a si tiih autu Mibur in California Tlangpar ah Thing Cross an Phun | Falam Online Media\nCalifornia, Atascadero khualipi Tlangpar ih phun mi monolith cu Mino rual siding zumummi pawl in an ṭhiatbal ih thing cross an phun.\nThirphun ṭhiatbal lai cu video an zuk ih video sung ahcun Thirphun mi cu mongkuahur khihhmuhnak sivekin mi pakhat in a ṭong ih a rualpa khal in “hih ram ah kan Pathian hi siangpahrang a si. Daan lo in kan ram ih um Mexico alien lole boruak ihsi ra mi alien kan hei lo. Curuangah himi hi ṭhiatbal uh si” a ti.\nThirphun ṭhiatbal dingin nazi 5 sung an feh suak lai cu video an zuk ih dlive streaming website ah CultureWarCriminal timi channel ah an thlah.\nThirphun ṭhiatbaltu mibur cu zo an si tikhal theih a si lo ih video sung ih a lang mi ahcun mipakhat cun Pu Trump MAGA puante a Lu ah a ṭem. Lamziin an feh phah ah le Thirphun an siat lai ah “America First” “Christ is King” ti`n an au phah ih ṭongsia phunzai phah in Thirphun an thluk hnu ah cuih hmun ah Thing Cross an phun.\nCalifornia Tlangpar ih Thirphun cu ziang a si?\nNovember thlacem lam ah Utah ramcaar ah zoi tuah mi ti theih lo mi Thirphun an hmusuak ih online ah a lar ciamco. Cumi Thirphun “Monolith” cu 2001: A Space Odyssey zuknung sungta cawngin Land Art phungpha ih phun mi siding an zum ih Khuatlang mipi hmunram ah Daan lo ih phun mi a si ruangah Utah adventure tour guides pawlkom in November 27 zaan ah an ṭhiatbal.\nMysterious metal monolith similar to one in Utah now spotted in California https://t.co/U8BMnz14af pic.twitter.com/Jo24E71Lqy\nNazi 24 sungah Utah ramcaar ih hmuhsuahmi “monolith” vek cu Romania ram Tlangsang pakhat ah a suak lala. Cumi khal a phuntu an thei lo ih hmuhsuah a si hnu caan reilo te ah an ṭhiatbal lala. Asinan a siatbaltu an thei lo.\nCalifornia tlangpar ih phunmi “monolith” khal cu Utah ramcaar le Romania ram tavek cawngin an phun mi siding an zum. Tu ah, California tlangpar ih Thirphun cu ṭongkamsia hmang zettu si ih lang mi mibur rual in an ṭhiatbal ih Thing Cross an phun a si.\n← UN in Sii vai company pawl ih phanbikmi Cannabis thawn pehparmi a Policy a thleng\nIndia ram ih Meteorite tlakmi cu Tuini tiang Ziang a si ti An Thei Lo →


Yangon-ih mithi Ruang Ur Dingin Department Lamah Paisa Pek a tul – Thechinlandtoday\nYangon-ih mithi Ruang Ur Dingin Department Lamah Paisa Pek a tul\nadmin July 24, 2021 Leave a Comment on Yangon-ih mithi Ruang Ur Dingin Department Lamah Paisa Pek a tul\nYangon region-ih mitthi ruang pawl thlanmuanih ur a si theihnak dingin veng lal theihpinak, township health department theihpinak bakah hmun thenkhatah cun police station theihpinak tiangin lak a tul thu theih a si.\nTlawmgngai pawl ih mi pakhat cun, “Ruang ur dingin veng sung theihpinak lak a tul ih paisa 1000 kan pe ih. Township health department-ah theihpinak ca la dingin paisa thawng 2/3 pek a tul leh ih. Police station lamah khal paisa thawng 2/3 hrawng pekin awlsam tak leh rang takin a lak theih a si.\nHiti khawpih mipi an thih rem rum hnu khalah pawisa pek lawngin hma a lak thei ih. Mitthi sungte tanpia hnekin military council hnuai department-pawl cun pawisa an rak dil bet a si tiin a sim.\nYangon-ah hin ni tin mi za tlun an vui liam ring ringih. Yiwei, Theinpin leh Gisu thlanmualah ruang ur dingin an tlar khat thluhih, parking-nak hmunah motor khat thluhin covid hrik leng karah mipi an tawi vak hutho a si.\nMizoram kan milesa raltlanpawl bomnak pe. Sihphir khawtlang in kan unau raltlan pawl ei ding vok thau tum zet in hlu a si. →\n← Maihthila Jail Tang Mi 36 Chhuah, Ram Chhung Zirna School Ni 14 Chhung Khar Leh Dawn


Hminkhennak Rimhmui - Chinland Today Media\nMarch 23, 2010 12:19 am·0 comments\n2 Korin. 2:14-17\nKhrih thuhla cu khuazakip ah rimhmui bangin zaiter dingah Pathian in kannih cu in hmang a si. – 2 Korin. 2:14\n– Joshua 13-15\n– Luka 1:57-80\nNa hmu thei lo, na thei thei lo, na tongtham thei lo nain rimhmui cun huham a nei ngaingai. Rong phunkim a neimi phazawng rim, khawnglawng pianhmang vekin a parmi pangpar rimhmui, zihmui in a liamcia caan ih minung le kan hngilh zomi caan pawl tla in vun theihter saal thei.\nZihmui hrekkhat cu mi hminthang actor le actress pawl ih hmin laakin hmin an pek. A uartu pawl in zo nunau lemcang, hlasak thiam a si ti kha an zihmui rim in an thei thei. Ladies Home Journal in casiartu pawl hnenah ziang zihmui si nan duhbik? ti’n thusuhmi lehnak an suah. Ziangahtile nunau hmuahhmuah anmah hminsinnak ding hrangah anmah thawn a kaih awmi rimhmui an neih a ttul.\nHiti vek hminsinnak rimhmui hi thu thar cu a si lo. Pathian in Amah biaknak ding hrangah rimhmui a rak hmangter zomi a si. Puanthlaam sungah “a thianghlimmi rimhmui” thawn Pathian biak dingin a rak sim zo (Suah. 30:34-35). Mipi pawl in cuih zihmui cu Pathian biaknak ti lo ahcun hmun dangah hman sian a si lo (cc.37-38).\nHih thuruahnak hi Thukam Thar sung khal ah a um nain a tican cu a danglam deuh. Rimhmui thawinak thawn Amah Pathian hminkhen ai-ah Khrihfa pawl cu Amai’ “Hminkhen Rimhmui” ah a hmang (2 Kor. 2:14:15). Pathian kan hnenih a phuan awknak cu a thu kan ngainak in a si. Cuih rimhmui a kengtu zumtu pawl kan kiangnai ih a um mi pawl in Pathian hi ziangti’n an ruat pei?\nJesuh thawn lawng kan um caan ah,\nA danglamnak mi pawl in an thei;\nCu pawl hrang ahcun a hmuimi zihmui vek kan si,\nKhuitawk hmun kan feh khal ah.\nPathian hrangih nun cu a hmuimi rimhmui vek a si.


Zayn Malik In Album Thar Suah Tum - Chinland Today Media\nZayn Malik In Album Thar Suah Tum\nAugust 18, 2015 5:38 am·0 comments\nOne Direction a suahsan hnu, thuhla a phunphun a nei ih, a thuhla lar bik cu album a suah tum thuhla hi a si. Zayn Malik cun a album tuah ding mi ah, amah lawng in a sak lo ding ih, hla sak thiam mi dangdang thawn an sak tlang ding ti’n, a rel.\nZayn Malik cun a album tuah dingah Young Thug, Tove Lo le Miley pawl a sak pi ding ti’n a rel ih, an nih hleiah Chris Brown le Tyler pawl khal hlasak pi ding in a sawmnak a pe zo ih, an reply ding a hngak hrih lai.\nMusic thar a neih ding thuhla hi Zayn Malik cun a ruahnak a rei thlang nan, Label mumal a nei lo ruangah, thu thluknak a tuah ngam lo lawk ih, kan dung kar karhmaisa ah US label pi cang, RCA Records thawn hnat’uan tlang ding in remnak an tuah fel zo. Hi ti cun Music thar a phunphun a duh dan in a tawlrel thei thlang ding.\nOne Direction Ihsin Zayn Malik Cawl Ding\nMalaysia Ah Gospel Unplugged Festival Concert Nei


HRW Pawlin Ban Ki-Moon An Mawh Thluk - Chinland Today Media\nHRW Pawlin Ban Ki-Moon An Mawh Thluk\nNovember 3, 2010 6:19 pm·0 comments\nUN Secretary General, Ban Ki- Moon cu China President, Hu Jintao thawi Tihni sunih an kawmawk nakah minung diknak covo kilhim nakding thuhla zianghman a rel suaklo ruangah Human Rights Watch pawlcun an mawhthluk thu mizan sunah New York khawpi ihsin an sim.\nHRW pawlcun Nobel Peace Price ngah dingih hriltlinmi Liu Xiaobo cu China Cozah in kum 11 sung thawngtla dingih an thu an relsak miih thuhla hi Ban Ki- Moon hin relsuak tengteng dingin an nawr zoih, Asinan China President, thawi an kawmawk nakah himi thuhla zianghman a relsuak lehsilo ih, Curuangah HRW pawlin nasa zetih an mawhthluk nak a si.\nBan Ki- Moon hin himi Nobal Peace Price ngah dingih Liu Xiaobo an hriltlin ttumah khan a lungawipi thu a simzo ih, Asinan himi thu ah Ban Ki- Moon hin China Cozah hnenah ziang thuhman a relpi hrihlo. Himi thuih Ban Ki- Moon in China Cozah a nawrlo nak sanhi, UN Secreatry General, hrilsal tikah China vote a hmuh lo a phan ruangah a si ding tiah HRW pawlcun an zumthu an sim.\nNuclear Ralthuam Thu Ah UK Leh France Lung Rual\nBritish Prime Minister, David Camaron leh France President, Nicolas Sarkozy tei pahnih cun UK leh France Nuclear ralthuam Test nakding ih hna ttuantlang dingin lungkim tlangnak an nei.Himi an thurel tlangnakah UK leh France hin an Nuclear ralthuam neihcia mi remthat salnak dingah UK ram an hmang dingih, a test nak dingah France ram an hmang thungding.\nBritish PM office Downing Street thupuangtu in a sim nakah ram pahnih in Nuclear ralthuam thuhla ih thu harsatnak an rak neih micu tuah cun relfel a sizo tiah a simih, France thawi Nuclear ralthuam thuhla ih rualrem nak thutiam an tuah ruangah UK leh US pehtlaih awknak a siatphah cuanglo tiah a sim.\nBan ki-Moon Ih “Rohinger” Timi Tongkam Ruan-gah\nUN Secretary – General Ban Ki-moon In Kawlram Thuneitu Pawl Hnen Ah Raldaihnak Dil


USA President Trump An Huatnak Nihhin Pathian Duhdawtnak A Ka Ruatter – Myanmar Chin\nUSA President Trump An Huatnak Nihhin Pathian Duhdawtnak A Ka Ruatter\nNovember 29, 2019 Myanmar Chin World 0\nUSA President Trump An Heeknak Ihsin Pathian Duhdawtnak Ka Ruat\nRom – 3, 5, Efesa 2, Hebru 4:14\nZarhkhat sung zantin deuh thaw in USA mifim filor pawl ih lairelnak; an rampi president heektu pawl ih puhnak le humtu pawl ih thulehsnak pawl cu LIVE in ka zoh man caancaan ah ka zoh phah ih a caan le an thlah zo mi pawl zohsalnak neiin caan ziang maw tizat ka hmang. An fim zia le an rampi daan pawl an theih zia, an ṭuanvo le tuah ding mi pawl an theih zia cu an ṭongkam hman mi pawl ihsin theihthei a si.\nKum ziangmaw tizat mai phur zawng leitlun thuthang ngaihven ṭheutu ti cu, ka Facebook ih newsfeed pawl khalah thuthang ka ret mi pahnihkhat pawl an rak um ih cumi lakih thupibik tiih ka ruah mi an asi ruangah mit a la zet ih man awl caan ahcun ka siar in ka ngaihven ve ṭheu.\nAn thurel bikmi cu eiruknak thu ih puhnak bik asi. USA rampi President Trump in Ukraine ram president Volodymyr Zelensky hnenih minute 30 tluk an biakawknak sirhsan mi asi.\nA biakawknak ih an thurel bikmi cu kum 2020 USA rampi President hrilawknak ih cuhtumtu Joe Biden ih fapa Ukraine ram ih a hnaṭuannak ah eiruknak a um maw timi Trump in Ukraine ram president pa hnenah a thuneihnak hmangin a sutter, daanlan in a thuneihnak a hmang tiih puh awknak asi. Hi tiih eiruknak a um le umlo an hliakhlai lo ahcun USA rampiih a pek dingmi sumpai $250 million man ralthuam thilri bawmnak pek ding mi khal pe hirhloin kan lo kaitang hrih ding tiin a ti tiih puhawknak a si.\nAn biakawknak hi reilote vek a bang nan thuhla dang pawl khal an kaikawh cih vivo ruangah meialh kangkai bangin a sosang phah zet. USA president Trump, a mai ṭuanpi rori tellin a dokalhtu mi 12 pawl in a sualnak hawlin an heek.\nPresident Trump in USA rampi daankalh in eiruknak le thupthiarih cangvaihnak a nei timiih an puhnak ih A puhtu pawl an kamkaunak hrang catlang siarnak hi minute 45 asi. An puhnak thu pawl an siar thluh hnu ah, cumi sirhsan in thusuhnak le simfiang betnak, zohhliahfelnak an nei. Tu ni tiang ahcun Trump an puh mi ah sualnak fumfe zet ih simfiangnak a um hrihlo tihi mi tamzet ih hmuh dan le pom dan asi. Asinan President ihsin hlonding a sile silo thuhla botcatnak hi tuah a si hrihlo.\nAn heekawknak thuhla ka ngai rero laiah ka thinlung ah thuhla pakhat a ra suak dukdi. Nitin kan nunnak ah leitlun mi pawl le setan in, kan ni khal in heek rero asi timi ka ruat ngah. In heek dan cu a dang cio men ding. Asinan minute tin sekan tinin kan sualnak cu kan mah le mah ah ringzet in a auter ih, kan mah le mah rori rinsanawknak neinawn lo dingin in tuah ṭheu timi ka thilung ah a ra lut.\nCumi rualrual in kan Bawipa Jesuh Khrih ih in Duhdawtnak a thuuk zia le in zaangfahnak a maksak zia ka ruat sal tikah, kan Pathian hi ziangtluk lawman in so a maksak ti khal ka thinlung sungah a ra lut. Jesuh Khrih in kan sualnak pawl cu kan aiawh ah, in rel sak ih kan ni cu mi thianghlim le sualnak ngaidam mi ah kan cang asi timi ka hnathlam ah a ra.\nLeitlun kan damsung ahcun kan rinsanbik le kan uarbikmi, an hrang ih kan ziangkim kan pek ngammi kan rualpi, kan unau, kan Kawhhranpi, pawl in in hnongin kan sualnak pawl hawl in, in hlon, in heek thei. Asinan kan sinak ngaingai asimi kan Bawipa Jesuh Khrih ruangih thiamconak a congahtu kan Sinak ngaingai cu zianghman ih thamtheih a rak silo timi thazaang thar ka ngah.\nTrump heektu pawl ih Trump a silonak/sinak tlun ah USA rampi daankalh in hna na ṭuan tiih an heek vekin nitinin kan thlarau nun cauter dingin Bible le Pathian thu pawl lala tla hmangin kan lungawinak le kan sinak pawl cangvai ngamlo dingin in heek rero. Asinan cumi cu Jesuh Khrih ih duhdawtnak le tuahnak ruangah sualnak cun kan thlarau a neh theiloih Pathian mithmuh ah mifamkim tiih cohlan kan rak si.\nUSA president Trump cu a lalnak ihsin an rak hlon men tla a si thei. Asinan kan nicu Jesuh Khrih kan zum ih a dung kan thlun ahcun ziangvek thil khal thleng khal sehla kumkhaw nunnak le Vanram ih kan tokham ihsin zohman in inhnuk thla theilo asi. Kan rundamnak cu Amah in a kilkhawisak ih kan ni cu himte in in kil ih thazaang thar thawn nitin in thuam asi.#\nEDCS : Mah Ti Khan Chim Hlah Sehlaw Ka Duh, Ka Dawttuk Mi A Si\nHakha/Falam/Mindat,Chinmi Dihlak I Lawm Usih


Ruun Suak - Chinland Today Media\nJune 29, 2010 11:54 pm·0 comments\nAmah in kannih in uktu thimnak huham sung ihsin in ruun suak ih a fahniang uknak sungah in luhpi zo. – Kolose 1:13\nSouth Africa ram mi pakhat cu mi pakua pawl in a thil neihmi an ra long ruangah a mang a bangzet. Mi pasarih cu an tlan nain pahnih cu a inn dunglam ih dawlmi tili sungah a tul thlak hngai. Pakhat pa cu ti leuh a thiam lo ti kha a hmuh tikah innteek pa cun tili sungah dawp tahrat in a vung ruun suak saal. The Cape Times thuthangca in cuih thuhla cu hiti’n a ngan: Ti sungin a hung suak hnu ah a ciar tthehmi fifir pa cun a rualpi pawl kha ra kir dingin a ko hngai ih a naamte suah in amah ruuntu innteek pa cu that dingin a tthih. Innteek pa in, “Tili kiangah kan dingih a naamte a suah tikah tili sungah ka tuul thluk saal. Asinan ti sungih a pil thi zikmi ka hmuh tikah ka ruun saal lala,” a ti.\nPaul in Kolose cakuat sungah Pathian in thimnak ih uknak sung ihsin a ruun suak hngai thu a sim. Cuih ruunnak cu Jesuh thihnak thawngin le Kolose pawl ih thlengh awknak ruangah a si. Paul ih ruahmi cu (Kolose 1:12-13) zumtu pawl cu Satan ih uknak thim thuneihnak huham ihsin ruun suak mi an si ih Jesuh Khrih ih daihnak le uknak sungah miluat an si zo. Jesuh thihnak thawngin zumtu pawl cu tleunak ram ih rammi (citizen) an si zo.\nCuti a si ruangah lungawi aipuang in um uhsi! Ziangahtile hnin a theih lomi Khrih ih uknak kan co zo a si. Pathian hnenah kan lungawinak cu langter uhsila Amai’ lungawi zawngin Amah cu upatnak le ttihzahnak thawn biak uhsi!” (Heb.12:28). – Marvin Williams\nBawipa, Na duhdawtnak in natnak a zuah lo ding,\nThihnak thim khawzing neh dingin;\nNa Fapa neihsun Na run thlah;\nSualnak ihsin in ruun suaktu dingah. – M. Gustafson\nJesuh in thinglamtah in Amah dodaltu pawl a tlen ih a ruun hngai.


Burma Ram Feh Dan Ding Part 42 - Chinland Today Media\nBurma Ram Feh Dan Ding Part 42\nRangoon I Seminar Tuah Dan Ding\nKan dung neta bik ah Rangoon khawpi ah Falam Pawlpi kaihhruainak in seminar pawl kan tuah ding tiin ka ngan zo.Seminar hi Tahan khal ah Falam khua khalah tuah ding a si.Tucu Rangoon hrang lawng kan ngan hrih ding.\nKan relzo vek in Rangoon cu kan hrang ah a thupi tuk tho tho i,Rangoon i um Laimi pawl i an rak tanthat ah cun kan thanso nak ah tampi in bom dingSeminar hi thla 3 dan tla ah tuah siseh la,a si nan hi seminar pawl hi thu elawk nak le huat awk nak i kan can tir lo a thupi ding.Seminar ah subject a phun phun a um thei.\nCivil society pawl tithat le tickah dan tla sim a theih ding.Hihi Mizoram i YMA vek ah a cang ke.Tu hi Falam khau tla ah civil society tha tha tla a um i lungawi a um zet.Himi pawl ti that sin sin dan tla rel khawm a si ding.\nHarhdam nak lam tla ni khat sunnihlawh i doctor pawl i in zirh a tul ding.Lai khawte le doctor um lo nak i zohawk dan a phun phun tla in zirh ding.Kan Laimi lak i kohhran pawl thuhla tla in zirh le in theih tir a pawimawh zet la la.Zo khal nautak awk ding a si lovi theih kau nak lam i simawk ding ah ruat seh la.\nKan Laimi/Falam mi pawl i Bible tlawng thu hla tla in sim cun ngai a nuam zet ding fam teh.Cule thanso nak lam tla tampi sim awk ding a um ding.Politic/parliament le governance lam tla,a cozah khal sawisel cuang lovi mipi zirh tir dan a um ding.Calai lam,thuthang ca le magazine i tlun ah cauk print i kan Laimi theihkaunak tha pek dan tla simawk ding a tam zet ko.\nThla 3 vawi khat kan neih cun kum 1 ah vawi 4 lawng maw tla a si ding i,kan khawp lo zet ke cu.A si nan zing lam 10AM i si tlai lam 4 PM tiang maw kan simawk cun tampi kan thangso ko ding.\nCule a sim tu lam ah cun a cang cang cun Kawl tong i in sim tu ding hnamdang pawl tla sawm an tul kei,a tam sawn cu kan mah Laimi pawl i sim thei ding a si ko ding.Lami pawl kan sawm ah cun hlawh pek awk tul lo bang seh la,ziang ah ti le ram le phun hrang i kan tuan tlan ding ruang ah.A kai tu ding hi 50 tal an si a tul ding.Aizawl ka um lai ah Aizawl khawpi ah mi 200,000 lai kan um i,Mizoram mithiam tha tha tel nak seminar Vanapa hall i an tuah nak ah mi 50 hrawng lawng in an ngai theu vi,thusim tu pawl ka hmaisawng riang ri theu.\nKan nih mipi hip- ding ah cun napi cang a tul ding.Bus to man khal pek thei a tha ding i,sincaw tha zet khal pek thei a tul ke.Cumi cing in mi 50 tal kan hmuh cun a tawk nasa hrih ke.\nSum ngah nak ding lam ah cun Rangoon i kan Laimi mi neinung pawl kan rinsan kei,ramdang i um kan Laimi pawl hnen khal ah bomnak kan dil ding.


Falam CDM Committee in Pengpihuap Nu le Pa hnen ah thuthannak nei - Falam Online Media\nSAC ralhraang tumtahmi theithiamlotu le Fale hmakhua hrang ruatin Tlawngap tumtu nu le pa ṭhenkhat an um ruangah hmailam hrang thu ṭhaten ruat dingin le thu ruat ding ṭhaṭha tarlang in Falam CDM Committee cun cathlahnak a nei.\nCumi ah Civil Disobedience Movement sullam, tuvek boruak ah fale Tlawngap cu ziang thawn a bang aw?, SAC ralhraang ih Tlawng ong nak san le Tlawng ong hnu thil thleng thei thuleng …. tvk tarlang a si ih Falam CDM Committee ih cathlahmi cu a hnuailam bangtuk an si.\nKan Fale Pawl Tlawng Ap Lonak Thawngin Kan Khua Kan Ram Hmin Siatnak Kan Humhim Pei\nRalhraang Ralkap RalLoKap pawl in dik lo zet in kan rampi cu an kut tangah an ret thu zo cio ih theih a si. Cuvete’n CDM (Civil Disobedience Movement) timi Mipi In Ram Uktu Pawl ih thu ngai lonak, atu dinhmun in cu Ralhrang pawl ih thu ngai lonak timi cangveihnak a rak suak.\nA tlangpi thu in CDM timi cu cozah hnaṭuan pawl in an hnaṭuan nak ah feh loin Ralkap uknak duh lo lang ternak tuah tivek, Mipi lam khal in Ralkap ih thu pekmi pawl ziangsiar sak loin lamzawh duhphorhnak tuah tivek, cozah zung ah siah pek lo tivek a si.\nAtu fang caan ahcu Tlawng ap ding le dinglo timi hi thubuai laar bik pakhat a si. Kan fale pawl tlawng kan ap le ‘Ralkap uknak kan duh’ ti thawn a bangaw ih kan ap lo sile ‘Ralkap uknak kan duh lo’ tinak a sibik. Curuangah kan fale pawl cu tlawng ap hrimrhim lo dingin Falam CDM Committee cun forhnak le ngennak kan nei duh a si.\nKan fale pawl tlawng kan ap ngah pang hlanah, silole kan ap ngah pang zo khal ah a tang ih thuhla pawl ruat ta ding khal kan lo sawm a si.\n1. Dik lo zetin uknak lak in mipi kap that tu Ralkap kut tangah kan fale pawl tlawng kan toh ko ding maw?\n2. Nauhak Upa ti lo kap that tu kut tangah kan fale pawl thinphannak um loin tlawng an kai thei ding na zum maw?\n3. Kan fale pawl tlawng kan ap sile Ralkap uknak kan duh ti thawn a bangaw ruangah kan khua siseh, kan pengpi khal a hmin a sia cih theiih kan siang ding maw?\n4. Atu boruak ah Ralkap pawl in kan khua ah siatsuahnak zianghman an tuah hrih lo pi tin thu letnak a um men thei nan Ralkap pawl cu thupeknak pakhat tang ah an um timi cu kan theih ciomi si ko lo maw?\n5. Atu boruak ah Ralkap cun nauhak pawl tlawng a kai ter duh ngaingaimi si loin rampi cu a feh kel dan ten a feh ko ti thu an hmuh duh ruangah tlawng an phuan tummi a si hlei ah Falam peng ah CDM tu (tlawng phuan khal ah ca zirh lo dingtu Sya/Syama) 800 luan an um tikah kan fale pawl hi tlawng ah ca ṭhaten an zir thei ding na zum maw?\nKan fapa/fanu tlawng kan ap lo ruangah Falam peng a hmin sia lo ding na ti men thei. Asinan cu tivek in pakhat tete kan ap vivo le tlawngap mipum an tam dingih kan innsang ihsin kan pengpi tiang a hmin a sia cih thei. Cu hleiah mihrek cun Ralkap in a hmin men in tlawng a ong dingih COVID-19 boruak ruangah tiin a rei hlan ah tlawng an phit cih ding tin an sim.\nKan fale pawl tlawng ap lonak thawng in kan innsang, kan khua, kan pengpi, kan ram hmin siatnak in kan humhim cio pei.\nFalam khuasung ah Tlawngkaitu pakhat hman um lo →\nLairam Duhdawttu Sayama Hniar Ngam


Ṭek in nauhak pahnih tlak that, nauhak dang minung 4 in hliamtuar - Buannel News\nSeptember 29, 2018 Buannel News Chin News, Latest, NEWS 0\nTuisun (September 29) zanlam nazi 3 hrawngah Chinram Matupi pengih Ṭingsi khua le Yasaw khua ah ṭeek nasa takin a tlak ruangah tlawngta nauhak pahnih an thi ih a dang nauhak minung 4 in hliam an tuar tiah thuthang theih a si.\nṬingsi khua nauhak ṭeek ih tlakthat mi hi tlawng phun sarih kai lai Salai Van Za Thang a si ih hliamtuartu minung 4 pawl cu, tlawng phun hnih ihsin phun ruk karlak kai lai hrawng an si. Ṭingsi khaw kiang Yasaw khua ih nauhak pakhat khal hi ṭeek tlaknak ruangah a thi ve.\nHi thil a candan cu, nauhakpawl tlawng an kai lai, zanlam deuh ah tlawng hmai ah bawhlung an sit ih, an bawhlungsit rero lai ah ruahpi a sur ciamco. Cutin ruah a sur ruangah tlawnginn varenda ah an beu ih, an tlawng hmai thantar ban kiangte ih bawhlung cu Salai Van Za Thang in va sar dingin a va feh laifang ah ṭeek a tla ciamco mi a si.\nHliamtuar tu nauhak dangpawl cu tufang ah sikhan ah tuamhlawm rero lai an si ih an dinhmun a ṭha ih lungphan tuk ding cu a si lo, tiah thuthang theih a si. Zalen


Pacang Pakhat Cu A Innsang Cawmnak Hrangah Fala A Nei Thup – Meifar\nHimi thil a thlennak kum cu mallai a rei ve deuh thlang nan kan rung tarlang sal a si. Vietnam, Ha Tinh province ih um pacang kum 32 mi Tran Dinh Cuong le a nupi in fate 2 an nei. Tran Dinh Cuong cu inn ah a um dah lo ih khua dangdang ah hnaṭuan in a vaksuak ṭheu.\nA vahsuahnak hmun ahcun tlangval vekin a tlangleng ih fala anei vivo, cutin a fala pawl hnen ihsin sumpai a dil ṭheu ih a ngahmi sumpai cu a nupi hnenah a kuatsawng. Khua ṭhenkhat ahcun palik bawi vekin lem a cang ih fala hnaṭuan ṭha nei thawn an duhawk phah.\nCutin fala hnen ih a ngahmi sumpai cu a nupi hnenah a kuat ringring ih an ram paisa 200 million VND hrawng cu fala hnen ihsin a hailut zo. A thuhla cu ṭuanvo neitu pawlin an thei ih kai dingin an hawl, asinan inn ah aum dah lo ih khua dangdang ih a vakkual ṭheu ruangah awlsamten an kai thei lo.\nAn inn kiangkap ah an rak bawh thup ringring hnuah an kap ngah. Palik bawi in, “Kan rak bawh ringring ih a nupi hnen ih sumpai ara pek laitak ah kan kai ngah. Malte tlai deuh sehla cun kan kai ngah zik lo ding, a san cu a caan len lamzin kap ahtla aum men ṭheu” a ti. Tu’ahcun palik kutsung ah aum zo ih fala pawl arak bum ṭheu ruangah thawng an thlak.\nRalhrang Pawlin Suu Kyi Cu Thuthang Dik Loin An Thangsiat, A Thupten Tlangval A Nei An Ti


Ziangvek Nikhua Khalah - Chinland Today Media\nMarch 25, 2009 6:07 pm·0 comments\nSan a cemlai hlan lo nan hnenah ka um ringring ding,” tiah a ti.-Matthai 28:20\nKumkhat Sung Baibal:– Joshua 19-21– Luka 2:25-52\nJesuh in A dungthluntu pawl a thlah tikah hiti’n thukamnak a pek hngai, “San a cem tiang nan hnenah ka um ringring ding” (Matt. 28:20). “Ringring” timi ttongfang hi Greek Bibal thiam pawl Jamieson, Fausset, le Brown ih an simnak ah, “Ni hmuahhmuah ah” (all the days) tican a si an ti.\nJesuh in, “ringring” lawng a ti lo, “ni hmuahhmuah ah,” a ti. Cumi in kan cangvaihnak hmuahhmuah; thu ttha siseh, ttha lo siseh kan kiangkap thuhla, nitin ttuanvo phunphun kan neihmi le buainak siseh lungawinak siseh a tel ttheh.\nKan Bawipa cu ziangvek thil a ra thlen khal le kanmah thawn a um. Lungawi ni le riahsiat ni, dam ni le dam lo ni, hlawhtlin ni le sunral ni khalah kan hnenah a um ih thazaang in pe, in duhdawt. Zumnak, ruahsannak le duhdawtnak thawn in khatter. A thlangam daihnak le humhimnak sungah in tuam ruangah kan raal, kan ttihnak, kan tuarnak le kan rinhlelhnak pawl an hlo. Ziang tivek dinhmun ih kan um hmanah tuar theinak thazaang kan nei. Ziangahtile Paul hnenah, “Na hnenah ka um a si” (Tirh. 18:10) a ti bangin Bawipa cu kan hnenah a um.\nNa man lolai ah cawl ta awla, “Bawipa cu hinah a um,” tiin Pathian ih umpinak thei dingin zir aw. Hmuh thei lo Pathian hmu dingin thlacam awla nitin zoh aw.\nMit hmuh lo Pathian ih umpinak in i hnem,\nKa kiangah a um ringring ti ka thei;\nBuainak in i kulh tikah,\n“Ka faa hinah ka um,” in ti.\nTon theih a silai ah Bawipa cu hawl uh,\nA nailai ah Amah ko uh (Isa.55:6).


Zirnak Archives - Page 2 of 3 - Chinland Today Media\n2014 America College Ṭhabik 50 Pawl\nLeitlun fimzirnak ih an duh biknak hmun le ram a simi America ram piih college ṭha pawl cu kumtin khaikhinnak neih a si ṭheu. An tahfung pawl ahcun art, science, technology, engineering le math ih an tlawngta an tiṭhat dan le a dangdang tete pawl hmangin Forbes pawlin a vei 7 nak hrang khaikhinak a tuah ih a hnuailam vekin […]\nby CT ·\tJuly 31, 2014 ·\nCahram Ngandan (H.Sui Lian Mang) “Cahram” timi cu magazine, journal tivek cabu pakhatkhat sungah “thulu pakhat hmang ih nganmi thuhla” tiin a sullam sim sehla a tawibik dingin ka ruat. Cahram timi ah ramthu, sermon, biaknakthu, fimthiamnak,,, a phunphun a um thei. Cahram kan ngan tikah mi ih an siar paihnak ding, an siar suallonak ding, an theihfiangnak ding pawl […]\nby Henry Mang ·\tMarch 30, 2014 ·\nHruaitu Ih Sidan 3P le 3S\nHruaitu ih sidan 3P le 3S kan run tarlang ding ih atu ih kan hotu pawl hi khoitawk dinhmun ah an ding pei ti rak ruat cio sehla. P1 = Power (thuneihnak): Hruaitu hrekkhat cu thuneihnak an duh ruangah hruaitu si an duh ih, hruaitu an si tikah thuneihnak hmang duh ngaingai pawl an si. P2 = Position (dinhmun): Hruaitu […]\nby Henry Mang ·\tSeptember 11, 2013 ·\nFalammi Le Calai Dinhmun Henry Mang Malaysia Falammi hi mipum malte ah cun calai lam buaitak kan si. Hrekkhat tla cu calai buaipitu rori kan si hmang tiah ka ruat. Falam calai dinhmun maltein run tarlang a tul in ka hmu. Falam calai hi tlawng ih zir a rak si laiah buainak ziang ngai hman a rak um lo […]\nby Henry Mang ·\tSeptember 3, 2013 ·\nThuthang Ngan Daan (III)\nFrancis Lal Thuthang Ngan Daan (III)nak (kan t’ul bikmi ti’h ka ruahmi) A t’hen thumnak ah cun, Thuthang ngan tikih a tawne khawmtu ding “The Tail” timi kan zoh pei. Himi hi tulai kan thuthang ngantu tete pawlih t’ulsambik mi a si ti khalin ka ruat. Himi hi “extra info” ti khain an ti ih thuthangla tu/ngantu pawlih an skill […]\nby CT ·\tAugust 5, 2013 ·\nBritish Vs. American English – Danawknak\nBritish Vs. American English – Danawknak American English le British English a danglamnak te hi malten kan zoh tlang hnik peiuh. Himi Cahram hin Santhar Mino hnenah tulai ih British le American English bangawklo ruangih buai thlaknak tete ihsin tampi in bawm thei ding ti ka beisei. British le American English a danglamnak te cu kan relkhawm pei uh. British […]\nby CT ·\tJune 22, 2013 ·\nDoctors Pawlih Sinak le Tuahmi Danawknak\n(1) Psychiatrist – thinlunglam harhdamnak zohtu (Deals with mental health) (2) Podiatrist – Ke/kezaphak lam zohtu (Foot doctor) (3) Optometrist – Mitlam zohtu (Eye doctor) (4) Dentist – Haa lam zohtu (Tooth doctor) (5) Urologist – Phuu/zuninn lam zohtu (Deals with bladder) (6) Obstetrician – Naupai/nauneih lam zohtu (Deals with pregnancy and birth) (7) Pediatrician – Nauhak zohtu (Child […]\nItthat! A si, itthat loin na nung thei maw? A nung theitu an um lo. Hmuhsuah tharmi pakhat ah, bangnak rehnak sii ṭhabik cu itthat hi a si ko tiin an hmusuak. Zingzoitu pawlin itthatnak le, cau le bangnak karlak ih an pehzomawk dan pawl an zingzoi. An zingzoinak ih an hmuhsuahmi ah, zaankhat ah nazi 10 sung a itthattu […]\nby CT ·\tDecember 6, 2012 ·\nBurma Ram Feh Dan Ding Part XII Dr. Runbik Taithio Lairawn thansonnak ah Burma Ram Feh Dan Ding ka ngan mi hi mi ziangmawzat in in rak siar sak theu ih nan tlun ah lungawithu ka sim. Kei hi New Delhi Prospect Burma school ah principal ka tuan ih Pathian hmai ah tling lo cing te in Delhi Burmese Christian […]\nby CT ·\tMay 31, 2012 ·\nLai mi in Linguistic lam ih zirsang Master tiang kan neihsun Rev. Khar Thuan cu GCCF conference nei ding in kan dung Tlawngkai nithum ah khan zarh khat sung cam ding in Malaysia a thleng. Caan tawite sung Malaysia ih can a hman sungah kan Lai mipawl zawnruat in Calai Seminar cu 29/04/2012 Cawlhnisun tlailam khawm tiak hnuah neih a […]\nby CT ·\tApril 30, 2012 ·


Zumtu pacangtha le tuarnak - Hre Mang\nWELCOME TO MY PAGE > Khristian nunram casiar ding > \nZumtu pacangtha le tuarnak\nZumtu pacangttha le tuarnak:\nVoikhat cu thusimtu in hitin a sim:\nPastor pa pakhat cu a fapa kum note in a thihsan. Cutikah pastor pa cun, “Bawipa, ka damsung nangmah ka lo rian rero ih a har le a sur lakah mithli tla cingin dungsip loten ka lo riannakah, ka thinlung cu hmasi hlir in a khat, leitlun ah satan ral ka do ih nangmah ka lo rian. Ziangah saw ka fapa cu na thihter, ka fapa a thih lai ah khui ah so na rak um, ziangah saw itlan san,” tiah thla a cam ih a tap ruangro. Cule, Pathian in, ‘Na fapa a thih lai ah khan ka fapa a thih lai ih ‘Ka Pathian ka Pathian, ziangah saw itlan san’ tiah ttap ruangro in a taksa khross parah a thih cuarco lai ih ka umnak hmunah ka um asi,’ ti ah Pathian in a sang ati.\nMi zohman a rian mi a bawipa (master) hnakin a tum sawn dah lo. Mirang tongin “no cross no crown” (Kross um loin sunlawihnak lukhum a um dah lo) an ti. Leitlun milai pawl cun zumtu pacangtha tiah kan ruah theu mi cu sumpai lennak, hminthannak, kawhhran member tam pipi, thil mak tampi tuah theinak, tvp, tla asi thei men. Cupawl cu mihrekkhat hrangah rawngbawlnak hmanrua ah pek an si ahcun cucu sunlawih tlak le upat ding asi. Khatlamah leitlun zumtu paraltha, satan in a huat bikmi, a do bikmi pawl hi voi tampi cu tuarnak in cuaithlai an si theu. Curuangah Paul in Khrih ruangah tuar tlak ah ruat kan si ahcun lungawi sawn ding kan si ti ah a simnak asi.\nKhrih in a rak tawn mi pawl tampi cu Paul in a tuar ve:\nTaksa hrem nak, taksa in natnak phunphun, thinlung kekkuai le retheihnak, thuphan puh nak, misual ah puhnak, mi huatnak, zuar thlainak, mai miphun pi pawl ih dodalnak, dan loin cozah le thurel tu pawlih ti duhdahnak, nautat hmuhsuam le cilphuinak, duhdawt zetmi pawlih khak/huat tuarnak, duhsak zetmi pawlih dungtun le huatnak, duhdawt zetmi pawl thawn tthentthek nak, tvp, pawl hi leitlun ah Khrih le a dungthluntu pawl nun thuanthu ahcun hmuh ding a um ringring. Khrih kaithluntu pawl nun hi zoh asile an sunglam hi hmuh theih sisehla an thinlung cu hmasi (scars) thawn a khat theh mi an si theu.\nBible hi kan siar tikah tohkham ah nuam le rem zetin kan siar theu nan, thuanthu a rak can taktak lai ahcun Pathian zumtu pawlin an nunnak cawpcilh in an rak tawn le ngan mi an rak si. Thisen, mitthli hacangrialnak, tahnak, ninghannak, awm cum rero in aukio nak, ningzah mualphonak, nautatnak, tvp thuanthu lak ihsin milai nunnak rori in kan Bible hi thisen le mitthli thawn rak ngan suah mi asi.\nMoses cabu panga (Semtirnak ihsin Danpeksalnak) tianghi Moses le Israel mi tampi nunnak thap in rak ngan mi asi. Moses in Egypt siangpahrang insang ih dinhmun sangpi tlansan in, Israel miphun pawl milion tel nelrawn ah nunnak thap in, Abraham in a fapa thawinak pek ding tiangin, le relcawk lo hacang rialnak milai thuanthu thawn rak ngan mi asi. Job Cabu hi Job insang in siatnak pittawp tawngin hacang rial, awm cum aw rero in mualpho nak sangbik pawl tawngin rak ngan mi asi. Sam cabu siar asile thinlung kekkuai le sungmuril kekzam seksek ko, milai nun rial neknek tu milai nunnak le mithli thawn rak ngan mi asi. Thuthlungthar sungah Paul cakuat pawl hi zoh asile Paul ih nunnakah, amai miphun pawlih hnawnnak, thih nak tlak ih vuak le velhnak, dik lopi in thawng inn tlaknak, ‘a naa tuk’ tiah pacang pi tap ruangro in voi thum tiang Pathian hnenah dam dil in, pacang pi ‘ a thipi taksa ihsin zoha luatnak ipe thei ding, irun thei ding’ tiah hacang rial phah in, a duhdawtmi miphun pawl hrangah thih hman hril nacingin a miphun pawl cu thihnak lamzin an zawh cuah co hmu cingin a rak huat le ten tuk mi Gentel pawl hrangah pumpe nunnak pe in rawnbgawl phah in, tvp, cuvek milai tuarnak pit tawp lak ah rak ngan mi asi. Khrih thuthangtha pawlin Zesu ih tuarnak le thihnak pawl thu insim.\nTulai san khalah Pathian fale pawl thihnak lamzin ihsin nunnak lamzin dikah hruaisuak dingin Pathian in a hman mi zumtu pacang/nucang tha pawl cun raal hmai tthi in taksa, mimal nun, insang, le khawtlang lak khalah thinlung le nunnak tiangin tuar in a man an pek a tul ringring lai ih Khrih a rat lai hlan lo, cucu zumtu tha pawl lamzin cu asi ringring ding. Thlarau raalpi cu leilung sersiam thawk, Adam ih thluksiat thawk ihsin leitlun milai pawl nunah do ringring asi ih kah-cawlh (ceased-fire) ti khal a um lo. Thlarau lam ralkap, rawlbawi pawl hrang ahcun cawlhcan, (vacation, sick leave, family leave) ti khal a um lo, cat bang loin pukpi le hriamhrei thatha thawn do awk ringring asi. Satan khal a it that dah loih Kiosa mi deh ding hawlih a hrum a raak rero mi vekin nitin zantin (24/7) a suk a so ah sunzan ti loin a vak rero asi. Aw, leitlun ah thlarau raal donak lakah raal hmaitthi zumtu pacangttha, thlarau raalbawi pawl hi ka lu kuun in upatnak pek ka va duh ve!\nAsinan, zumtu pawl raal donak ih a danglamnak, a thatnak cu kan raalbawi bik cu ziangtik hmanah dung a sip dah lo, a sung dah lo, hriamhrei cem dah lo, a kah mi tthelh dah lo, thanau dah lo, ttih dah lo, huphurhmi nei dah lo, rintlak lo mi si dah lo, midang parah hngat aw dah lo, rin um ringring, tha mi pe ringring, thazangthar hriamhrei thar mi pe ringring tu, kan raal pa ih a tha bik hriamhrei khal neh thei tu, kan raal pa in a se thei bik a tuah thei mi khal kan hrangah nehnak tthatnak ah a canter zo tu, asi! Cuvek raalbawipa thawn raal do cu a va nuam ve! Kan sung si-hmang kan ti lai khalah, kan taksa le thinlung in hliamhma kan tuar ih a naa tuk aw tiah kan ttah lai khalah, leitlun mi pawlin in hnihsan ih an zaa an bang, an cil in phui, in hnihsan, in zawkzet, in nautat rero lai khalah, leitlun mi pawl cun kanmah phumnak ding thlankhur an lai ih rero lai khalah, leitlun mi pawl cun kan rothil cuh aw dingin an timtuah rero lai khalah, leitlun mi pawl cun kan ruakhnah sa ei dingin an haa an tat lai khalah, kan mah le kanmah kan zoh aw aw in zianghman porh awk ding a um lai lai khalah, kan thazang kan zoh awk tikah thazang a cem zo mi vek kan bang lai khalah, kan kum kan siar ih thiltha tuah suak thei dingin nilecan nei nawn lo vekin kan ruah awk lai khalah, kan kiangkap kan zoh ih in dinpi tu le thape tu hnakin in huatu, kan siatnak parah lungawitu an tamsawn vekin kan theih awk lai khalah, kan ruahsannak ih khatlam raalah ding thei nawn lo in leisin kan bih lai khalah, kan tumtah mi cu a cem zo ih lamzin dang pit thluh vekin kan theih lai khalah, zianghmuahhmuah kan hrangah tthatnak le hlawknak ah a canter tu, kan raalbawipa cu a kumkhua in thangthat si ko sheh! Cui ralbawipa cun milai tuarnak hmuah hmuah ih natzia, a thipzia, a tuar harzia pawl a theih theh, ziangah tile amah rori in rak tuar theh zo ruangah asi. Cui raalbawipa cu a hmin larzet asi ih mi tampi in an thei nan alam tang ngaingai loin an kirsan theu! Cui ralbawipai hmin cu Zesu Khrih asi! Amah thawn kan tawn awk tikah leitlun thlarau raal donak ih kan hliamhma pawl cu in tuamdam sak dingih kan thabang pawl cu a let thawn tampi in a bang thei lomi, a naa thei lo mi taksa ruangpi thar thawn in thuam leh ding asi! Cui ni cu thleng zang sehla tiah zumtu pacangtha pawl cu an hngak hlap ngaingai asi!\nKhrih ruangah satan in a raal ah a lo siar tel ih a lo do, hliamhma a lo put asi ahcun na lungawi sawn aw! Satan ih rualpitha sihnakin a raal si ding hi kan zapi ten kan hril sawn ding mi asi.


Messi Lawng Siloin C.Ronaldo ,Mbappe Le Hazard Pawl Khal Kan Do Zo – Solskjaer – Times Of Chinland\nMan United coach Solskjaer cu Barcelona thawn an puai hrang hmaiton thusuhnak neih a si ih Barcelona thuhla phunphun an suhmi cu sannak a nei.\nMan United le Barcelona hi Champions league quarter final hrang nili zing myanmar 1:30 am ah do aw ding an si.\nSolskjaer cun ,”PSG thawn kan sulhnu ruangah rinsanawknak nasa zetin kan nei zo ih premier league khalah nasa zetin kan kaiso(hmat thlauawknak tam nawn lo).Kanmai Innpi ih PSG thawn kan puai ah danglamnak mallai a um nan,tucu tha zetin kan tuahtha aw zo.\n“Player pawl khal kan tidik lomi hrang nasa zetin reltlangnak an nei zo ih mi kan tlukcilh ding tikah kan fimkhur thiam a tul.Player hrekkhat cu phakar thiamzet an si.\n“Suarez ,Countinho le Messi pawl in kan dunkham pawl pahtlang an tum dingih ziangtin kan kham ding timi cu tipzing ah a fiang ding.Messi thuhla ahcun a sit goal mi pawl zoh tikah player thazet a sizia a fiangmai.Asinan,ziangtin Messi kham kan tum timi cu C.Ronaldo ,Mbappe le Hazard pawl khal kan rak do rero zo.\n“Messi hi player thazet a si bangin thuanthu ih player thabik sithei khal a si.Curuangah kham a harsa zet ding nan,cangthei lo timi zianghman a um lo.Messi kan do ding a si lo ih Barcelona kan do ding tlunah Suarez ,Coutinho ,Rakitic le Vidal pawl khal player thazet an si,” a ti.


Johnny Ih Lukhuh Khui Ah Si? - Chinland Today Media\nDecember 14, 2010 12:36 am·0 comments\nKa beiseinak cu na hnenah ka ret ringring ding. Nangmah cu ka lo thangtthat sinsin ding. – Saam 71:14\n– Joel 1-3\n– Thuphuan 5\nThuanthu pakhat ah innsang pakhat cu nuam aw dingin picnic an feh ih tili kap ah an leeng. Kum (5) mi an fapa te cu tili sungah a ttum, ti thuknak lam ah a feh ih a pil. Nauhak pa cu ti sungah pil phah, phuan phah in bomnak dil ih a raak rerolai ah upa pawl cu zohman tileuh thiam an um lo ruangah thinphang in suk le so tikap ah an tlan rero. Mi pakhat in cuih thilcangmi a hmuh tikah tili sungah zamrangzet in a dawp ih nauhak pate cu a ruun. Ttihphangzet cingin zianghman a khawng aw lomi nauhak pate cu tikap ih a hun suahpi tikah a theihmi awkam cu, a nu in thinhengzet in, “Johnny ih lukhuh khui ah si?” ti a si.\nKan nunnak ah Pathian ih mangbangza thil thupizet a tuahmi pawl parah thinlung bun loin thil fate le ttukttak parah phunzai le vuihram kan hmang ttheu. Kan duhzawng ih a ra cang lomi thil fate parah atu le atu kan thinlung kan ret sawn pang ttheu. Thil fate parah lungkim loin kan vuihram tikah, “Johnny ih lukhuh khui ah si?” tiah a suttu nu vek kan si.\nPaul in, “Nan parih ziangvek a thlen khal le nan lungawi uh,” (1 Thes. 5:18) a ti. Kan parih a ra cangmi thil ziangtinkim ah lungawi kan thiam lo thei men, asinan ziang tinkim ah lungawithu kan sim thei. Kan dam lo tikah le kan hnattuannak ah remcaang thei loin kan sungral tikah lungawi a harzet men ding. Asinan atuih kan nunnak hrangah thil ttha in pekmi parah le hmailam kan thlarau nunnak in pekmi parah lungawi ding kan si. – David Roper\nPathian ih thluasuah cu cem ni a neih lo vekin,\nKa thangtthatnak khal cem a nei lo ding;\nNitinte ih kan parih a tthatnak,\nCatbaang lo ih a luangliammi pawl ruangah! – Adams\nKan buainak pawl lawng ruat saal ringring hnakin,\nA thluasuah pawl hrangah Pathian thangtthat sawn uhsi!